JohanHeinsen/ENO huggingface dataset:
Den Vest-Sjællandske Avis, 1821-07-17
De offentlige Blade ere opfyldte med Betragtninger og bemærkninger over denne berømte Mands Død; som er formodentlig det mærkværdigste Menneske, der har levet paa denne Jord. Først Efterverdenen kan fælde en rigtig og uparthisk Dom over ham. At han var et Menneske, som har feilet meget, er upaatvivleligt; men et Menneske kan synde for at realisere et stort Jdeal, som forefvæver en kraftfuld og ophøiet Aand; dette kan blive fremdreven ved Lidenskaber uden derfor i sig selv at være lastværdigt. Af hans Samtidiges Domme over ham var vel den den meest træffende, som man tillægger en stor Souverain; der til skrev ham de Ordi hans Storheds Periode: "Sire! Der mangler nu intet videre for Deres Berømmelse uden det at De ville sætte en Grændse for den." – Den inderste Bevæggrund for hans Foretagender er som ved alle Menneskers kun aabenbaret for den uendelige Dommers Forstand; men med Føie kan man betragte ham som et vigtigt Hiul i det menneskelige LivsBegivenheder, og som et overordentligt Redskab til at føre Menneskeslægten frem paa sin Udviklings-Bane, hvilket Forsynet i det mindste til en Tid har tilladt at forfølge sine Jdealer. Mon han indsaae dette inden sin Død, eller mon han døde i sin Forblindelse? det mægtige Slag han gjorde i Menneskelivet frembragte store og udbredte Virkninger, hvis Følger ikke kunne ophøre saalænge Menneskeslægten. er til, og det vil blive en vigtig og nye historisk Opgave for hver Tidsalder at besvare, hvilke Virkninger har Napoleon Bonapartes Foretagender frembragt her i Verden. Enhver af Jordens Deele vil kunne oprette ham er historisk Monument: Nordamerika skylder ham den halve Deel af sin Storhed, ved Erhvervelsen af Louisiana. Heele Sydamerika skylder ham sin erhvervede eller forestaaende Uafhængighed. Nyeholland bevarer hans Navn. Hanbanede Veien til at tage Dækket af Nilens Hoved og Ægypten maae takke ham for den Cultur og Storhed hvortil det nu hæver sig. Han var den første, som efter Aarhundreders Forløb igien besøgte det hellige Land med en christelig Armee. Han gav Persien sin Spændekraft, og foranledigede Udviklingen af det Russiske Kæmperiges collosalske Storhed. Han antændte paa nye Friehedens hellige Jld i det gamle Grækenlands berømte og mishandlede Egne og han bevirkede en Hovedforandring i Curopas indvortes Tilstand, som det maae tilkomme Eftertiden at afgiøre, om den vil have dens Forædling eller dens Forfald til Følge. Hans Død vil ikke forblive uden store Virkninger. Den vil svække mange Forhaabninger og indgyde paa den anden Side megen Tillid. Han vil nu ikke længere kunne forblive et Redskab i Politikens Hænder, og hvad Skjebnen og Lovene for Forandringerne af de jordiske Begivenheder har bestemt til sin Undergang vil nu gaae fremad paa sin ustandselige Bane.
Den Vest-Sjællandske Avis, 1821-07-17
J det Qvartal, som udløb med den 5te Juli d. A. har i Sammenligning med det samme Qvartal i forrige Aar atter viist sig et Desicit paa 407,863 Pund Sterling i Storbrittanniens Statsindtægter.
Den Vest-Sjællandske Avis, 1821-07-17
Det hedder i Franske Blade; men ifølge private Breve, at Kongressen i Spanien har efter en kort Forhandling med 150 Stemmer imod 7 besluttet at ansøge Kongen om ved et Budskab at sammenkalde de overordentlige Cortes, som Hs. Majestæt ogsaa har bevilget. Mina med sine Officerer har ogsaa anholdet derom i en Addresse, som skal være affattet i meget uoverlagte Udtryk. – De Cortes have auctoriseret Regieringen til at optage et nyt Laan paa 200 Mill. Realer. - Regieringen er bleven underrettet og en Conspiration af det farligste Slags i Spidsen for hviken støde General Grimarest og Brigaderen Don Jsidor Mir; den blev først opdaget i det Øieblik da den skulde udbryde; mange Personer af Anseelse ere arresterede saavel i Sevilla, Cordova, Cadix, som i Madrid. - Merino er endnu ikke paagrebet, hvilket udviser, at han maae have mange hemmelige Venner i Landet. De Sværme af Jnsurgentapere, som krydse omkring paa Kysterne, bidrage meget til at forøge dette ulykkelige Lands Tilstand. Jfølge Efterretninger fra Corruna skulle Jnsurgentcaperne der have taget 30 Kystskibe. – J Cadix er et Svensk og et Engelsk Skib indløbne som havde Mandskabet ombord paa tagne Spanske Skibe, hvilket Jndsurgentcaperne havde nødt dem til at tage imod. - Fregatten Maria Fransisk skal være tagen af disse og de have ganske nyelig taget en Spansk Brig og en Portugisisk Golette. Paa den anden Side drives Snighandelen ganske aabenlyst, hvilket er en Følge af den nye Toldforordning.
Den Vest-Sjællandske Avis, 1821-07-17
Den 5te April var endnu ikke Kongen af Brasilien afreist fra Rio de Janeiro; der giøres vel store Tilberedelser til Reisen; men man tvivler dog bestandig om at Kongen tager virkelig bort, da han er bleven saa godt vandt til Klimatet, undtagen det som man siger skulle bevæge ham dertil, at der skal herske en Jalousie imellem ham og Kronprinssen i Anledning at denne har erholdet en saa stor Popularitet ved sit udviste Forhold under den sidste Statsforandring.
Den Vest-Sjællandske Avis, 1821-07-17
Paschaen af Ægypten har udsat sine Krigsforetagender indtil videre, da han er syg; men det er vist at Mammelukkerne ere blevne fuldkomne undertvung. ne, og at heele Rubien og Sennaar selv ere erobrede. – Man har den sikkre Efterretning fra de Joniske Øer, at den brittiske Flaade, som er ankommen til Archipelet, ikke har anden Bestemmelse end at beskytte den Brittiske Handel og de Brittiske Eiendomme, men at den forresten skal iagttage den strængeste Neutralitet. Regieringen paa Corfu har ladet dette offentligen bekiendtgiøre. Ogsaa vil den Engelske Regiering nøie overholde den Traktat, som den har afsluttet med Porten den 21de Marts 1800 hvorved Barbareskernes Skibe ikke maae komme nærmere end 40 Engelske Miile vesten for de joniske Øer.
Den Vest-Sjællandske Avis, 1821-07-17
Den vigtigste Efterretning, som man dennegang har fra Tyrkiet er en Bekiendtgiørelse, som Gouverneuren i Odessa har udstædet den 18 Juni, og som lyder saaledes: "Hs. Excellence Hr. Baron v. Stroganoff underretter i en Depesche, som er udfærdiget til Hs. Ex. Hr. General-Gouverneuren. dateret Bujukdere den 10de Juni Dhrr. Kjøbmænd, om, at han har raadet de russiske Kjøbmænd i Constantinopel, til at bringe foreløbigen deres Forretninger i Orden og sikkre deres Eiendomme for ikke at blive udsat for en Regierings Foretagender, som ikke kiende noget Maadehold meere i sit Forhold.
Den Vest-Sjællandske Avis, 1821-07-17
Breve fra Constantinopel af 12te Juni melde: at det saavel der som i Smyrna er nu roeligt, og i en Skrivelse derfra af 25de Mai hedder det: at 15,000 Mand Asiatiske Tropper have begivet sig paa Marschen til Donau. Resten af disse Tropper skal udgiøre en Stamme for at trække en Forsvars Cordon om Hovedstaden. (Dette viser hvor farlig Porten føler sin Stilling at være.) Grækerne bruges til Skandsearbeide ved Dardanellerne. -
Den Vest-Sjællandske Avis, 1821-07-17
Adrianopel tilfredsstillede Regieringen Janitscharer ned ved at lade biskoppen Kyrillos hænge. Porten har i en Note meddeelt alle christelige Gesandtere sit Forsæt, at ville anholde og kiøbe alle Kornladninger; som komme igiennem det sorte Hav. Den russiske Gesandt har protesteret derimod. – Fra Moldau og Walachiet vedblive Efterretningerne at være ligesaa forvirrede som hidintil. Tyrkerne skulle den 15de være lykkede ind i Jassy, og Fyrste Cantakuzen skal have taget Flugten til Bessarabien. Man vil vel have den Efterretning fra Brody over Leipzig, at Ypsilanti skal være rykket frem og ved Jbrailov have aldeeles slaget den tyrkiske Armee, som har mistet 8000 Mand; men de nyeste Efterretninger fra Wien af 1ste Juli melde intet derom, tvertimod paastaaer den Østerrigske Jagttager, at Ypsilantis Armee er nær ved at opløses. Hans Broder Nicolaus Ypsilanti er bleven slaget af Tyrkerne og har mistet 300 Mand og 6 Kanoner. Man siger han skal have trukket sig henmod Ploiest i Nærheden af Moldau. Grækernes Skjebne skriver man fra Wien er meget tung og de synes at maatte ligge under for den. – Fra Ali har man nu sikkre Efterretninger. Han lever, er i fuld Virksomhed og har nyelig tilfægtet sig Fordeele over Tyrkerne. Det vigtigste som man hører over Morea, er dette og det er ogsaa en Hovedsag, at der oprettes en Congres i Morea og man taler tillige om at en Græsk Central=Regiering skal organiseres. I Thessalien skulle Grækerne have tilfægtet sig en Fordeel imellem Larissa og Mellita, og skulle have drevet Tyrkerne tilbage til Platamona i Macedonien. Staden Wrakori, Hovedstaden i Ætolien har gjort Opstand, Jnvaanerne have dræbt alle Tyrkerne og brændt Moscheerne tilligemed alle Synagoger.
Den Vest-Sjællandske Avis, 1821-07-17
Alle Øerne i Archipelet ere frie paa Øerne Tine og Scyros nær. Man har Efterretninger fra Creta ifølge hvilke Tyrkerne ogsaa der ligge indesluttede i de faste Pladser. Græske Skibe have taget 2000 Tyrker til Fange, som vare bestemte til Morea. Et Skib, som er kommen fra Maine melder, at Grækerne der feirede en Seier over Tyrkerne, ved et Udfald fra Tripoliza, hvori disse havde mistet 500 Mand og at en Bey var bleven taget til Fange. – 1200 veludrustede Grækere skulle være afseilede til Morea fra en Havn i det adriatiske Hav, under en Fyrste Cantakuzens Anførsel. Grækerne skulle have ifinde, dersom Alting skulde glippe, at tage Flugten paa deres mange Skibe med Koner og Børn og udvandre til Amme rika. Grækerne have nu udstædet en Proclamation til Europæerne, der er meget kraftfuld, og hvori det hedder i Slutningen, vi agte Eders Politik, dog er det en stor Ulykke for os, at den allerede i fleere Aarhundreder har begunstiget Coranens Tilhængere, imod os som ere Evangeliets Disciple. De bede de Europæiske Magter og at de dog idetmindste ikke ville holde de enkelte Personer tilbage, som frivilligen ville komme dem til Hielp.
Den Vest-Sjællandske Avis, 1821-07-17
Kiøbenhavns Børs den 13. Julii. Cours. Hamb. 2 M. 263, a vista 266. Amsterd. 2 M. - . London 2 M. - Rbd. - s. Paris 2 M. - Spec. 264. (Den 13 Juli 1820, 249). Specier solgtes til 15 Rbmk. 13 s. a 2 Rbmk. - s. (Jfior 15 Rbmk. 1 s.) Oblig. (med Renter fra 11 Juni 1821) 70 a 70 1/2. (Jstor 66 1/2.) Nationalbank Obligat. (af Laanet d. 4 Febr. f. A.) 91 1/2 Rbdlr. r. S. (uden Renter) eller 120 a 120 1/2 Rbd. Sedl. pr. 100 Rbd. r. S Norske Rigsbanksedler 14 3/4. (Jstor 15 1/2.) Svenske Sedl. 69 s. - Disconto 6 PC. (De indenlandske Efterretninger skulle blive meddeelte næste Gang).
Den Vest-Sjællandske Avis, 1821-07-17
Fra en ubekiendt Velgiører i Kiøbenhavn er mig bleven tilsendt 10 Rbd. til den Jens Hansen i Brandsmark, hvorfor herved taknemmeligst afgives min Tilstaaelse. Bastholm.
Den Vest-Sjællandske Avis, 1821-07-17
AVERTISSEMENTS. Karen Knuds Datter af Gyrstinge har anholdt om, at erholde Bevilling til Ægteskabets aldeles Ophævelse mellem hende og hendes i Henseende til Bord og Seng separerede Mand Søren Poulsen; men da dennes nu havende Opholdsted er ubekiendt, saa bliver han herved, med 6 Ugers Varsel, indkaldet til Møde paa Amtshuset i Sorøe, Løverdagen den 8de September førstkommende, om Formiddagen Kl. 10, for at den ved Anordningerne befalede Mægling imellem ham og bemeldte hans Hustrue, i fornævnte Anledning, kan vorde forelagt. Sorøe den 10de Juli 1821. P. C. Stemann. Amtmand. Udi Hr. Cancellieraad Jessens Opbudsboe paa Cathrineholm vorder en Skiftesamling afholdet paa mit Contoir i Slagelse, Løverdagen den 28de denne Maaned, om Formiddagen Kl. 10, hvorved Enhver, som endnu maatte have noget at andrage i dette Boe, ville melde sig, og fremkomme med bestemt Paastand og Erklæring om hvad de fra Boets Side maatte ønske iværksat, da dette ellers uanseet deres Andragende, vil, forsaavidt ei andet, deri maatte være til Hinder, vorde optaget til Slutning. Slagelse den 1ste Juli 1821. Birch.
Den Vest-Sjællandske Avis, 1821-07-17
At Frue Cancellicassessorinde Møller til Aggersøe, bendes Fallitboe, paa Grund af Creditorernes Samtykke under Gaars Dato, er extraderet hende til frie Raadighed bliver herved bragt til almindelig Kundskab. Skielskiøre d. 3die Juli 1821. Johnssen.
Den Vest-Sjællandske Avis, 1821-07-17
Løverdagen den 21de Juli førstkommende, om Formiddagen Kl. 9, lader Skoemager Kyster, som agter at fraflytte Byen, ved offentlig Auction, der afholdes i hans nuhavende Boepæl hos Frue Hagerup paa Slagelse Kiøbstæds Slottetsgade bortsælge endeel Jndboe, bestaaende af Borde, Stole, Speile, en Sopha, Sengeklæder, nogle Mandfolkegangklæder, endeel Kiøkkentøi m.m. Ligeledes bortsælges samme Tid og Sted afgangne Knud Andersens Enke og Tienestepigen Ane Thomasdatters Efterladenskaber. Slagelse den 16de Juli 1821. Stabell.
Den Vest-Sjællandske Avis, 1821-07-17
Ved Proclama, der under 28de i forrige Maaned er læst inden Grevskabet Samsøes Birketingsret, og som vil blive læst i den Kongelige Landsoverret samt Hof- og Stadsret i Kiøbenhavn, ere alle og enhver som maatte have noget at fordre i Stervboet efter den i Tanderup Bye her paa Øen afdøde Frue Majorinde Anne Cathrine Mackene, fød Petersen, Enke efter forhen afdøde Major Mackene, der var Tolder her paa Samsøe, indkaldte sub poena preclusi et perpetui silentii inden 12 Uger, fra dette Proclamatas og dette Avertissements sidste Bekiendtgiørelse af at regne, at melde sig hos undertegnede Skifteforvalter og anmelde deres Krav paa Stervboet, Hvilket herved endvidere bekiendtgiøres. Pillemark paa Samsøe den 7de Juli 1821. Bay, Birkedommer paa Samsøe.
Den Vest-Sjællandske Avis, 1821-07-17
J Stervboet efter her i Byen ved Døden afgangne Geheimeconferenceraad og Storkors af Dannebrogen, Christian Urne, er en Skiftesamling berammet at afholdes paa Tinghuset i Sorøe Tirsdagen den 24de Juli førstkommende, om Formiddagen Kl. 10, hvortil Boet Creditorer og øvrige Vedkommende, indbydes at give Møde, for at afhandle det Fornødne, med Hensyn til dette Boes Realisation m.v. Hvilket herved bekiendtgiøres. Sorøe den 12te Juli 1821. H. H. Gyldenfeldt.
Den Vest-Sjællandske Avis, 1821-07-17
Torsdagen den 19de Juli d. A., om Eftermiddagen gl. 4 slet, bliver hos Sognefoged Hans Larsen i Kirke Helsinge ved offentlig Auction opraadt til Bortforpagtning for indeværende Aar Kongetienden af 439 Tdr. 3 Skpr. 1 Fdkr. 1 1/2 Alb. Hartkorn, henhørende under Kirke-Helsinge Sogn og tilhørende Roeskilde Cathedralskole. Løve Herredscontoir i Tjørnlunde den 6te Juli 1821. Holm. Torsdagen den 19de Juli 1821, om Eftermiddagen Kl. 5, bliver paa Tingstuen i Ringsted afholdt offentlig Auction over Bortforpagtningen af Harraldsted Sogns Kongetiende. Torsdagen den 19de Juli 1821, om Eftermiddagen Kl. 4, bliver paa Tingstuen i Ringsted afholdt offentlig Auction over Bortforpagtningen af Bringstrup Sogns Konge- og Kirketiende.
Den Vest-Sjællandske Avis, 1821-07-17
Da Kiøbmand Poul Berg her i Byen har opgivet sit Boe til Skifte og Deeling imellem sine Creditorer, saa bliver en Samling i dette Boe afholdt paa Byens Raadhuus Fredagen den 20de dennes om Eftermiddagen Kl. 3. Hvilket til Efterretning for alle vedkommende herved bekiendtgiøres. Corsøer den 6te Juli 1821. Bernth.
Den Vest-Sjællandske Avis, 1821-07-17
Paa Veien imellem Slagelse og Antvorskov Lystskov og i bemeldte Skov er den 15de i denne Maaned fundet et sølvbeslaget Meerskums Pibehoved med Rør. Hvo der til samme maatte formene sig berettiget, ville desangaaende henvende sig til Undertegnede. Slagelse den 16de Juli 1821. Birch.
Den Vest-Sjællandske Avis, 1821-07-17
Paa Veien imellem Rosted og Lindesbroe er den 5te i denne Maaned funden en 10 Rigsbankdalerseddel. Hvor der til samme maatte formene sig berettiget, ville desangaaende henvende sig til Undertegnede. Slagelse den 9de Juli 1821. Birch.
Den Vest-Sjællandske Avis, 1821-07-17
Mandagen den 9de Juli og følgende Dag afholdt Corsøer Skydeselskab dets aarlige Fugleskydning i Byens Skov. Første Dag blev høire Vinge nedskudt af Skibs tømmermester H. C. Møller for Malermester Meyer som derfor erholdt en Sølv Flødekande indvendig forgyldt; Ringen blev nedskudt af Hr. Capitain Rambusch for Hr.Doctor Hansen, som derfor erholdt et Sølvbæger indvendigt forgyldt. Anden Dag blev venstre Vinge nedskudt ved Havnefoged Kruse for Vognmand H. Petersen, som derfor erholdt 2de Sølv Saltkar indvendigt forgyldte; Rumpen blev ligeledes nedskudt af Havnefoged Kruse for Dannebrogsmand Beltpostfører Dyrehauge, som derfor erholdt en SølvTheedaase; Halspladen blev nedskudt af Hr. Kiøbmand Betzer for Snedkermester J. Thomsen, som derfor erholdt en Senopskande indvendig forgyldt, og endelig blev Brystpladen nedskudt af Hr. Kiøbmand H. Lange fra Kiøbenhavn for S. T. Frue Justitsraadinde Bernth her i Byen, og blev hun saaledes for indeværende Aar Selskabets første Medlem. Corsøer den 13de Juli 1821. S. Betzer, Selskabets Kasserer.
Den Vest-Sjællandske Avis, 1821-07-17
Ved den af Slagelse FugleskyS. F. S. S. deselskab den 12te og 13de samt 14de Juli foretagne aarlige Fugleskydning bleve de udsatte Gevindser i følgende Orden nedskudt, nemlig: 1ste Dag: Ringen af Hr. Kiøbmand Lars Jørgensen, for Kiøbmand Mathias Jørgensen, som derfor tilfaldt Gevinsten. No. 6 en Sølv Fiskeskee. Halspladen af Hr. Procurator Høyer for Hr. Sprøitefabrikeur Lindeschou, som derfor tilfaldt Gevinsten No. 4, en Sølv indvendig forgyldt Kalotskee. 2den Dag. Høire Vinge af Hr. Forvalter Lind, som derfor erholdt Gevindsten No. 2, er Sølv indvendig forgyldt Sukker. skaal. Venstre Vinge af Hr. Kiøbmand Rotschild for Mad. Henneberg, som derfor fiGevindsten No. 3, en indvendig forgyldt Sølv Flødekande. 3die Dag, Rumpen, af Hr. Procurator Høyer for Hr. Proprietair Frisch, som derfor bekom Gevindsten No. 5, tvende indvendig forgyldte Sølvsaltkar med Skeer; og sluttelig: Brystpladen af Hr. Giestgiver Jørgen Jørgensen for Hr. Slagtermester Cort Stauning i Kiøbenhavn, som derfor tilfaldt bedste Gevinst No. 1, fire Sølvlysestager, og blev saaledes Selskabets Fuglekonge for i Aar. Hansen, Selskabets Kasserer.
Den Vest-Sjællandske Avis, 1821-07-17
En bruun sortplettet Vindspiller eller Mynde er kommen løbendes til Taarnholm uden at nogen veed hvorfra den er eller hvem den hører til. Dette bekiendtgiøres herved offentlig i Slagelse Ugeblad, for at den rette Eier mod dette Avertissements Betaling kan afhente sin Hund paa Taarnholm ved Corsøer den 12te Juli 1821. Ahlefeldt-Laurvig.
Den Vest-Sjællandske Avis, 1821-07-17
En Huusholderske ønsker sig Kondition til 1ste November hos et Herskab til at kunne forestaae en stor Huusholdning, tillige at kunne passe Herskabets Kiøkken, da hun forstaaer at koge og lave al Slags Bagværk. Hun er forsynet med de bedste Vidnesbyrd. Nærmere Anviisning giver Avis Expeditionen.
Den Vest-Sjællandske Avis, 1821-07-17
Tagsteen kan faaes tilkiøbs paa Gyldenholm.
Den Vest-Sjællandske Avis, 1821-07-17
Rettelse. J det i Bladet No. 56 indrykkede Avertissement om en Skiftesamling i Hr. Cancellieraad Jessens Opbudsboe paa Cathrineholm er indløben den Trykfeil, at der staaer den 20de i denne Maaned istedet for den 28de i d. M., hvilken sidste Dag det er, at Samlingen afholdes.
Den Vest-Sjællandske Avis, 1821-07-21
Den Vest-Siællandske Avis, eller: Ugeblad. Slagelse. den landske Historie uden, og inden. for vigtigste Nyeheder. Dagens Redigeret af Pastor og Ridder Bastholm. Trykt og forlagt af Peter Magnus d. A. Løverdagen, den 21. Julii 1821. Nr. 58.)Med Kongl. allernaadigst Tilladelse, at forsendes med Brevposten i Danmark og Hertugdømmene.
Den Vest-Sjællandske Avis, 1821-07-21
Nyeste Post-Efterretninger. Der blev engang giort den bemærkning i Anledning af den Neapolitanske Revolutions pludselige Tilbagegang og Udbrudet af Uroelighederne i Tyrket: at det ofte har samme Beskaffenhed med den politiske Himmel, som med den physiske: at det Uveir, som trækker op over den og som truer meest, kan gaae pludselig over og ikke blive til noget, imedens det fande Uveir trækker og fra en anden Kant, hvorfra man ikke havde ventet det. – Denne bemærkning synes nu at ville blive stadfæstet; og man maatte meget feile i sine Formodninger, om der ikke snart forestaaer en meget uroelig Tid i Europa og sandsynligen paa heele Jorden.
Den Vest-Sjællandske Avis, 1821-07-21
Skippere, som have forladt Constantinopel den 18de Junii og ere den 22de ankomne til Odessa, bringe den Efterretning, at af den afseilede Tyrkiske Flaade, som var 8te Skibe stærk have Grækerne taget fire, to ere blokkrede i en lille Havn udenfor Canalen og kun to ere komne tilbage til Constantinopel; dog mangler endnu officielle Efterretning er derom; disse Skippere fortælle, at der endnu blive bestandigt Grækere henrettede i Constantinopel, at de nu ikke længere kunne udvandre, og at de, som lade sig see paa Gaderne blive myrdede af Pøbelen. Englænderne fortælle os, at der skulle være udbrudte indbyrdes Stridigheder imellem Grækerne paa Øerne i Archipelet. – Senatet paa de Joniske Øer har den 7de Juni udstædet en Proclamation, hvor det bekiendtgiør, at det vil iagttage den fuldkomneste Neutralitet ved Uroelighederne i Tyrkiet. hvorfore alle Joniske Undersaatter paa det strengeste forbydes at handle imod denne Neutralitet, eller at blande sig i Sagen. – Paschaen af Ægypten og Beyen af Tunis have vægret sig ved at efterkomme Portens Opfordring at afsende Tropper og Krigsskibe til dens Hielp. Det hedder, at flere andre Skibe under Korsets Fane hielpe Grækerne paa det ivrigste i at blokere Dardanellerne. Den Amerikanske Eskadre i Middelhavet skal have erklæret alle Havnene i de 3 Røverstater i Blokade Tilstand; en Deel af deres Skibe er afsendt til de Afrikanske Kyster for at understøtte denne Forholdsregel.
Den Vest-Sjællandske Avis, 1821-07-21
Fra Carlscrona er en Svensk Eskadre gaaet i Søen paa 15 Krigskibe, hvis Bestemmelse man ikke veed; man troer at den skal krydse eller stationeres i de Norske Farvande. – J Warsch nu har været en lille Tumult, da nogle Studentere faldt paa at bære den gamle Polske Nationaldragt; denne Nyehed mishagede de offentlige Auctoriteter og nogle unge Mennesker af anseelige Familier ere blevne arresterede.
Den Vest-Sjællandske Avis, 1821-07-21
Det Engelske Geheimeraad har den 10de Juli afsagt sin Kiendelse om Dronningens Paastand paa at blive kronet; dens Jndhold er ubekiendt; men den er overgivet Ministerne for at leveres af dem til Kongen; da Kiendelsen skal bekjendtgiøres af Kongen, eftersom Dronningens Memoriat var addresseret til ham.
Den Vest-Sjællandske Avis, 1821-07-21
Kongen af Brasilien har forladt dette Land den 26de April og er afseilet til Lissabon paa et Orlogsskib og ledsaget af 2 Fregatter og mange Transportskibe. 4000 Personer skulle have fulgt med ham. Regieringen er overdraget til Kronprinsen Dor Pedro af Alcantara og Greven af Arcos er bleven udvalgt til hans Marineminister. Om Natten til den 21de April var et meget uroeligt Optrin passeret i Rio de Janeiro. Kongen havde afsendt Tropper for adsplitte endeel Valgmænd, som vare forsamlede paa Børsen for at vælge Deputerede til de Cortes; men som havde forlangt af Kongen en provisorisk Juntas Oprettelse. Militairen stod ind paa Børsen og dræbte mange Personer. Det er bleven roeligt igien; men denne Begivenhed bie drog til Kongens Afreise.
Den Vest-Sjællandske Avis, 1821-07-21
Kongen af Spanien har sluttet de Cortes Møde den 30te Juni med en Tale; men har lovet at ville sammenkalde de overordentlige Cortes den 1ste October. Borgerne i Madrid have bragt de Deputerede Serenader og trukket hele Natten igiennem Gaderne. Landalmuen er bleven roelig, siden der har erfaret, at de Cortes har nedsat Tienderne til det Halve.